ระเบียบเทศบาลตำบลแหลมงอบระเบียบเทศบาลตำบลแหลมงอบว่าด้วยการใช้และการจัดเก็บค่าธรรมเนียมการใช้ศูนย์จำหน่ายผลิตภัณฑ์พื้นเมืองเทศบาลตำบลแหลมงอบ พ.ศ.๒๕๔๘[๑] โดยที่เป็นการสมควรให้มีระเบียบเทศบาลตำบลแหลมงอบเพื่อให้การบริหารจัดการศูนย์จำหน่ายผลิตภัณฑ์พื้นเมืองของเทศบาลตำบลแหลมงอบเป็นไปด้วยความมีระเบียบเรียบร้อยและถูกสุขลักษณะจึงสมควรออกระเบียบเพื่อปฏิบัติการให้เป็นไปตามอำนาจหน้าที่ของเทศบาลอาศัยอำนาจตามความในมาตรา๔๘ เตรส (๔) และมาตรา ๖๖ (๓) แห่งพระราชบัญญัติเทศบาล พ.ศ. ๒๔๙๖ ข้อ ๖ วรรคสองแห่งระเบียบกระทรวงมหาดไทยว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่นพ.ศ. ๒๕๔๓ ประกอบมาตรา ๓๔ วรรคสาม แห่งพระราชบัญญัติการสาธารณสุข พ.ศ. ๒๕๓๕โดยความเห็นชอบของสภาเทศบาลตำบลแหลมงอบ นายกเทศมนตรีตำบลแหลมงอบ จึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบเทศบาลตำบลแหลมงอบว่าด้วยการใช้และการจัดเก็บค่าธรรมเนียมการใช้ศูนย์จำหน่ายผลิตภัณฑ์พื้นเมืองเทศบาลตำบลแหลมงอบพ.ศ. ๒๕๔๘ข้อ๒ ให้ใช้ระเบียบนี้นับแต่วันถัดจากวันที่ได้ประกาศโดยเปิดเผย ณ สำนักงานเทศบาลตำบลแหลมงอบแล้วเจ็ดวันข้อ๓ ในระเบียบนี้เจ้าพนักงานท้องถิ่น หมายถึงนายกเทศมนตรีตำบลแหลมงอบ หรือผู้ที่นายกเทศมนตรีตำบลแหลมงอบมอบหมายผู้บริหารท้องถิ่น หมายถึง นายกเทศมนตรีตำบลแหลมงอบรองนายกเทศมนตรีตำบลแหลมงอบ และปลัดเทศบาลตำบลแหลมงอบเจ้าพนักงานสาธารณสุข หมายถึงเจ้าพนักงานสาธารณสุขที่ได้รับแต่งตั้งตามพระราชบัญญัติการสาธารณสุข พ.ศ. ๒๕๓๕อาหารสด หมายถึง อาหารประเภทสัตว์ เนื้อสัตว์ ผักผลไม้ และของอื่น ๆ ที่มีสภาพเป็นของสดอาหารแปรรูป หมายถึง อาหารสดที่แปรรูป ทำให้แห้งหรือหมักดองหรือในรูปอื่น ๆ รวมทั้งใช้สารปรุงแต่งอาหารการล้างพื้นที่ขายสินค้า หมายถึง การทำความสะอาดตัวอาคารแผงขายของ พื้น ผนัง เพดาน รางระบายน้ำ ห้องน้ำ ห้องส้วม และบริเวณต่าง ๆ รอบอาคารให้สะอาดปราศจากสิ่งปฏิกูล มูลฝอย หยากไย่ ฝุ่นละออง คราบสกปรกและอื่น ๆรวมทั้งให้มีการฆ่าเชื้อโรค และกำจัดสัตว์พาหะนำโรคข้อ๔ ผู้ประสงค์จะใช้พื้นที่ขายสินค้าในศูนย์จำหน่ายผลิตภัณฑ์พื้นเมืองเทศบาลตำบลแหลมงอบ ต้องยื่นคำร้อง และทำสัญญากับเทศบาลตำบลแหลมงอบ ตามแบบที่กำหนดไว้ในระเบียบกระทรวงมหาดไทยว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่น พ.ศ. ๒๕๔๓โดยให้ยื่นหลักฐานประกอบคำร้อง ดังต่อไปนี้(๑) สำเนาทะเบียนบ้านฉบับเจ้าบ้าน(๒) สำเนาบัตรประจำตัวประชาชนหรือบัตรอื่นที่สามารถใช้แทนได้ตามกฎหมายว่าด้วยการทะเบียนราษฎร(๓) หลักฐานอื่น ๆ เช่น ใบอนุญาตให้เป็นผู้จำหน่ายอาหารและสะสมอาหารเป็นต้นข้อ๕ การพิจารณาผู้ประสงค์จะใช้พื้นที่ขายสินค้าในศูนย์จำหน่ายผลิตภัณฑ์พื้นเมืองของเทศบาลตำบลแหลมงอบจะพิจารณาจากผู้มีอาชีพขายสินค้าเดิมในเขตเทศบาลตำบลแหลมงอบเป็นหลักก่อนและหากมีผู้มีอาชีพขายสินค้าเดิมจำนวนมากกว่าพื้นที่ขายสินค้าให้ใช้วิธีการประมูลตามระเบียบกระทรวงมหาดไทย ว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่นข้อ๖ สัญญาเช่าให้มีกำหนดไม่เกินหนึ่งปีโดยผู้บริหารท้องถิ่นอาจพิจารณากำหนดระยะเวลาต่ำกว่าหนึ่งปีก็ได้ ตามความเหมาะสมและความประสงค์ของผู้ใช้พื้นที่ขายสินค้าข้อ๗ การต่ออายุสัญญาให้เป็นไปตามระเบียบกระทรวงมหาดไทย ว่าด้วยการจัดหาประโยชน์ในทรัพย์สินขององค์กรปกครองส่วนท้องถิ่นข้อ๘ การเปลี่ยนตัวผู้เช่าจะทำได้เฉพาะกรณีผู้เช่าเดิมตาย หรือสาบสูญก่อนวันที่สัญญาเช่าจะสิ้นสุดโดยให้บันทึกต่อท้ายสัญญาเช่าเดิมและระบุสาเหตุของการเปลี่ยนตัวผู้เช่าไว้ด้วยข้อ๙ การให้เช่าช่วง หรือการโอนสิทธิการเช่าจะกระทำมิได้ข้อ๑๐ หากผู้เช่าประสงค์จะต่ออายุสัญญาเช่าให้ยื่นคำขอต่ออายุสัญญาเช่า ให้ผู้บริหารท้องถิ่นพิจารณาก่อนสัญญาเช่าเดิมจะสิ้นสุดไม่น้อยกว่าหกสิบวันและให้ผู้บริหารท้องถิ่นพิจารณาตามหลักเกณฑ์ในข้อ ๕ข้อ๑๑ ให้เทศบาลมีอำนาจเรียกเก็บค่าธรรมเนียมการใช้พื้นที่ขายสินค้าในศูนย์จำหน่ายผลิตภัณฑ์พื้นเมืองเทศบาลตำบลแหลมงอบได้ตามอัตราที่กำหนดท้ายระเบียบนี้ค่าธรรมเนียมการใช้พื้นที่ขายสินค้าที่เรียกเก็บได้ให้เป็นรายได้ของเทศบาลข้อ๑๒ ในการจัดวางสินค้าในศูนย์จำหน่ายผลิตภัณฑ์พื้นเมืองเทศบาลตำบลแหลมงอบต้องจัดวางผังการจำหน่ายสินค้าแต่ละประเภทให้เป็นหมวดหมู่ไม่ปะปนกัน แยกเป็นประเภทอาหารสดชนิดต่าง ๆ อาหารแปรรูป อาหารปรุงสำเร็จและประเภทสินค้าที่ไม่ใช่อาหารเพื่อสะดวกในการดูแลความสะอาดและป้องกันการปนเปื้อนในอาหารในกรณีที่เป็นอาหารสดซึ่งอาจมีน้ำหรือของเหลวหยดลงพื้นต้องมีการกั้นไม่ให้น้ำหรือของเหลวนั้นไหลจากแผงลงสู่พื้นที่ศูนย์จำหน่ายผลิตภัณฑ์พื้นเมืองเทศบาลตำบลแหลมงอบจะต้องจัดให้มีท่อหรือทางสำหรับระบายน้ำหรือของเหลวนั้นลงสู่ท่อระบายน้ำโดยไม่ให้เปื้อนพื้นศูนย์จำหน่ายผลิตภัณฑ์พื้นเมืองเทศบาลตำบลแหลมงอบข้อ๑๓ ห้ามวางสิ่งของกีดขวางทางเดินหรือวางตามทางเดินในศูนย์จำหน่ายผลิตภัณฑ์พื้นเมืองของเทศบาลตำบลแหลมงอบหรือวางในถนนรอบศูนย์จำหน่ายผลิตภัณฑ์พื้นเมืองของเทศบาลตำบลแหลมงอบข้อ๑๔ การเปิดและปิดศูนย์จำหน่ายผลิตภัณฑ์พื้นเมืองเทศบาลตำบลแหลมงอบต้องเป็นไปตามเวลาที่เจ้าพนักงานท้องถิ่นกำหนดข้อ๑๕ ผู้ขายของและผู้ช่วยขายของในศูนย์จำหน่ายผลิตภัณฑ์พื้นเมืองเทศบาลตำบลแหลมงอบต้องให้ความร่วมมือกับเจ้าพนักงานสาธารณสุขและเจ้าพนักงานท้องถิ่นในการดำเนินการที่เกี่ยวกับสุขลักษณะของศูนย์จำหน่ายผลิตภัณฑ์พื้นเมืองเทศบาลตำบลแหลมงอบอันได้แก่การจัดระเบียบและกฎเกณฑ์ในการรักษาความสะอาดของศูนย์จำหน่ายผลิตภัณฑ์พื้นเมืองเทศบาลตำบลแหลมงอบในเรื่องการจัดหมวดหมู่สินค้า การดูแลความสะอาดแผงขายสินค้า การรวบรวมมูลฝอยการล้างศูนย์จำหน่ายผลิตภัณฑ์พื้นเมืองเทศบาลตำบลแหลมงอบ และการอื่น ๆ เช่นการฝึกอบรมผู้ขายของและผู้ช่วยขายของข้อ๑๖ ผู้ขายของและผู้ช่วยขายของในศูนย์จำหน่ายผลิตภัณฑ์พื้นเมืองเทศบาลตำบลแหลมงอบต้องวางสินค้าบนแผงขายสินค้าในขอบเขตที่วางขายของที่จัดไว้ให้ห้างวางล้ำแผงขายสินค้าหรือขอบเขต หรือต่อเติมแผงขายสินค้าอันจะเป็นการกีดขวางทางเดินในศูนย์จำหน่ายผลิตภัณฑ์พื้นเมืองเทศบาลตำบลแหลมงอบและห้ามวางสินค้าสูงจากพื้นตลาดเกินกว่า๑๕๐ เซนติเมตรการวางและเก็บสินค้าประเภทอาหารเครื่องดื่ม รวมทั้งเครื่องใช้ที่เกี่ยวกับอาหารต้องสูงจากพื้น ไม่น้อยกว่า ๖๐เซนติเมตร และห้ามวางวัตถุอันตรายปะปนกับสินค้าประเภทอาหารข้อ๑๗ ผู้ขายของและผู้ช่วยขายของในศูนย์จำหน่ายผลิตภัณฑ์พื้นเมืองเทศบาลตำบลแหลมงอบต้องมีสุขลักษณะส่วนบุคคลดังต่อไปนี้(๑) มีสุขภาพร่างกายแข็งแรง ไม่เป็นโรคติดต่อหรือโรคที่สังคมรังเกียจหรือไม่เป็นพาหะนำโรคติดต่อ อันได้แก่ วัณโรค อหิวาตกโรค ไข้ไทฟอยด์ โรคบิดไข้สุกใส ไข้หัด โรคคางทูม โรคเรื้อน โรคผิวหนังที่น่ารังเกียจและโรคไวรัสตับอักเสบชนิดเอ(๒) ในระหว่างการขายต้องแต่งกายสุภาพเรียบร้อย มีสุขวิทยาส่วนบุคคลที่ดีและต้องมีความรู้ด้านสุขาภิบาลอาหารและอื่น ๆ ตามที่ราชการส่วนท้องถิ่นกำหนด(๓) ต้องได้รับการตรวจสุขภาพตามที่เจ้าพนักงานสาธารณสุขกำหนดข้อ๑๘ ผู้ขายของและผู้ช่วยขายของในศูนย์จำหน่ายผลิตภัณฑ์พื้นเมืองเทศบาลตำบลแหลมงอบต้องปฏิบัติให้ถูกสุขลักษณะในการใช้กรรมวิธีการจำหน่าย ทำ ประกอบ ปรุง เก็บ หรือสะสมอาหารหรือสินค้าอื่นและการรักษาความสะอาดของภาชนะ น้ำใช้ และของใช้ต่าง ๆ ดังต่อไปนี้(๑) ลักษณะและประเภทของสินค้าที่ขายต้องสะอาด ปลอดภัยและเป็นสินค้าที่ไม่ผิดกฎหมาย หรือต้องห้ามตามกฎหมาย(๒) อาหารสดที่เกิดการเน่าเสียได้ง่าย ต้องจัดเก็บในอุณหภูมิที่เหมาะสมตามที่เจ้าพนักงานสาธารณสุขกำหนด(๓) การจำหน่ายอาหารปรุงสำเร็จ ต้องใช้เครื่องมือหรืออุปกรณ์ปกปิดอาหารเพื่อป้องกันการปนเปื้อน และรักษาเครื่องมือหรืออุปกรณ์ปกปิดให้สะอาดและใช้การได้ดีอยู่เสมอ(๔) ในกรณีที่มีการทำ ประกอบ และปรุงอาหาร ต้องจัดสถานที่ไว้ให้เป็นสัดส่วนและต้องปฏิบัติให้ถูกต้องทั้งก่อนและหลังการใช้งานข้อ๑๙ ให้ผู้บริหารท้องถิ่นจัดให้มีการล้างพื้นที่ขายสินค้าผลิตภัณฑ์พื้นเมืองของเทศบาลตำบลแหลมงอบให้สะอาดอยู่เสมอ อย่างน้อยสัปดาห์ละหนึ่งครั้งข้อ๒๐ ให้นายกเทศมนตรีตำบลแหลมงอบมีหน้าที่รักษาการให้เป็นไปตามระเบียบนี้และมีอำนาจออกประกาศ ข้อกำหนดและวางระเบียบเพื่อปฏิบัติการให้เป็นไปตามระเบียบนี้ประกาศ ณ วันที่ ๑๕กรกฎาคม พ.ศ. ๒๕๔๘พรชัย ทองโชตินายกเทศมนตรีตำบลแหลมงอบ[เอกสารแนบท้าย]๑.อัตราค่าธรรมเนียมการใช้พื้นที่ศูนย์จำหน่ายผลิตภัณฑ์พื้นเมือง เทศบาลตำบลแหลมงอบพ.ศ. ๒๕๔๘(ดูข้อมูลจากภาพกฎหมาย)วัชศักดิ์/ผู้จัดทำ๑๖ พฤษภาคม ๒๕๕๑จุฑามาศ/ปรับปรุง๙ ตุลาคม ๒๕๕๗[๑] ราชกิจจานุเบกษา เล่ม ๑๒๕/ตอนพิเศษ ๘๑ ง/หน้า ๑๘/๑๔ พฤษภาคม ๒๕๕๑